# Δημογραφία της Κύπρου

### Από τη Βικιπαίδεια, την ελεύθερη εγκυκλοπαίδεια

Πριν την τουρκική εισβολή στην Κύπρο το 1974 ο πληθυσμός της Κύπρου είχε ως εξής: 82% Ελληνοκύπριοι και 18% Τουρκοκύπριοι. Λόγω αυτής της συνοίκησης των δύο βασικών κοινοτήτων της Κυπριακής Δημοκρατίας ο όρος «εθνικότητα» αναφέρεται στην Ελληνική ή Τουρκική, ενώ σε ό,τι αφορά την ιδιότητα του πολίτη της Δημοκρατίας χρησιμοποιείται ο όρος «Ιθαγένεια». Στην κοινότητα των Ελληνοκυπρίων συμπεριλαμβάνονται και οι θρησκευτικές μειονότητες των Μαρωνιτών και των Λατίνων καθώς και οι μικρή μειονότητα των Αρμενίων. Στην κοινότητα των Τουρκοκυπρίων συμπεριλαμβάνονται και η μειονότητα των Ρόμα ή κοινώς αθιγγάνων.

Μετά τον πραξικόπημα της χούντας, τον ελληνοτουρκικό πόλεμο και την Επιχείρηση Αττίλας έγιναν μαζικές δημογραφικές αλλαγές. Η ελληνική κοινότητα αναγκάστηκε βίαια να εγκαταλείψει τις περιοχές που περνούσαν στην κατοχή του τουρκικού στρατού. Αντίστοιχα οι Τουρκοκύπριοι του Νότου συγκεντρώθηκαν στην κατεχόμενη περιοχή, είτε επειδή εκδιώχθηκαν, είτε πιάστηκαν αιχμάλωτοι πολέμοι και ανταλλάχθησαν με ελληνοκύπριους είτε αναγκάστηκαν να φύγουν από φόβο. Ο οικονομικός και διπλωματικός αποκλεισμός της βόρειας Κύπρου οδήγησε πολλούς Τουρκοκυπριους στην μετανάστευση. Τον πληθυσμό τους αντισταθμίζουν μετανάστες που εγκαταστάθηκαν στην Κύπρο ερχόμενοι από φτωχές περιοχές της Τουρκίας.

Ελληνοκύπριοι και Τουρκοκύπριοι μοιράζονται πολλά έθιμα αλλά διατηρούν και ευδιάκριτες ταυτότητες βασισμένες στη θρησκεία, τη γλώσσα, και τους στενούς δεσμούς με τις αντίστοιχες μητέρες πατρίδες τους. Τα ελληνικά είναι μετά την τουρκική εισβολή του 1974 η κυρίως γλώσσα στο νότο, όπου η πλειοψηφία είναι Ελληνοκύπριοι, τα τουρκικά στο βορρά, όπου η πλειοψηφία είναι Τουρκοκύπριοι, ενώ τα αγγλικά χρησιμοποιούνται ευρέως. Η Κύπρος έχει ένα καλά ανεπτυγμένο σύστημα πρωτοβάθμιας και δευτεροβάθμιας εκπαίδευσης. Η πλειοψηφία των Κυπρίων αποκτά τριτοβάθμια εκπαίδευση σε ελλαδικά, τουρκικά, βρετανικά, ή αμερικανικά πανεπιστήμια, ενώ υπάρχουν επίσης αρκετά μεγάλες κοινότητες μεταναστών στο Ηνωμένο Βασίλειο και την Αυστραλία. Ιδιωτικά κολλέγια και κρατικό πανεπιστήμιο έχουν αναπτυχθεί στο νησί.

Η πλειονότητα της ελληνοκυπριακής κοινότητα ανήκει στους ορθοδόξους Χριστιανούς, υπαγόμενοι στην Αυτοκέφαλη Ελληνορθόδοξη Εκκλησία της Κύπρου. Η πλειονότητα της τουρκοκυπριακής κοινότητας ακολουθεί το Ισλάμ.

Χάρτης της εθνικής διανομής (2002) http://mondediplo.com/maps/cyprusmdv49 (Εξωτερικός σύνδεσμος με την αγγλική έκδοση της Le Monde Diplomatique)

Πληθυσμός: 818.200 (τέλος του 2003 - συμπεριλαμβανομένων των εκτιμήσεων για Τουρκοκύπριους)

Πληθυσμός στην περιοχή που ελέγχεται απο την Δημοκρατία της Κύπρου: 730.400 (τέλος του 2003)

δομή ηλικίας (2002 - 2003):

0-14 έτη: 20,9% (άρρενες 76.600 θήλεις 72.600)
15-64 έτη: 67,3% (άρρενες 236.600 θήλεις 245.200)
65 έτη και πέρα από: 11,8% (άρρενες 37.700 θήλεις 84.400)

Ποσοστό αύξησης πληθυσμού: 1,6% (2003)

Ποσοστό γέννησεων: 11,2 γεννήσεις/1.000 πληθυσμού (2003)

Ποσοστό θανάτων: 7,2 θάνατοι/1.000 πληθυσμού (2003)

Ποσοστό καθαρής μετανάστευσης: 0,44 μετανάστες/1.000 πληθυσμού (εκτ. του 2000)

Αναλογία φύλων:
στη γέννηση: 1.05 άρρενες/θήλεις
κάτω από 15 έτη: 1.05 άρρενες/θήλεις
15-64 έτη: 1.02 αρσενικό/θήλεις
65 έτη και πέρα από: 0,77 άρρενες/θήλεις
συνολικός πληθυσμός: 1 άρρενες/θήλεις (εκτ. του 2000)

Ποσοστό θνησιμότητας νηπίων: 4,1 θάνατοι/1.000 γεννήσεις ζωντανού βρέφοuς (2003)

Υπολογιζόμενη διάρκεια ζωής στη γέννηση:
σύνολο: 79,2 έτη
αρσενικό: 77,0 έτη
θηλυκό: 81,4 έτη (εκτ. του 2000.)

Συνολικό ποσοστό γονιμότητας: 1,5 (2003)

Εθνικές ομάδες: Ελληνοκύπριοι 78% (99,5% των Ελληνοκύπριων ζουν στην νότια περιοχή 0,5% των Ελλήνων ζούν στην βόρεια περιοχή), Τουρκοκύπριοι 18% (1,3% των Τουρκοκύπριων ζουν στην νότια περιοχή 98,7% των Τουρκοκυπρίων ζουν στην βόρεια περιοχή), άλλοι 4% (99,2% των άλλων εθνικών ομάδων ζουν στην νότια περιοχή 0,8% των άλλων εθνικών ομάδων ζουν στην βόρεια περιοχή)

Θρησκείες: Ελληνορθόδοξοι 78%, Μουσουλμάνοι 18%, Μαρωνίτες (μια ανατολική καθολική εκκλησία σε πλήρη ένωση με τον Πάπα), Αρμένιοι, Λατινοκαθολικοί και άλλοι 4%

Γλώσσες: επίσημες:Ελληνικά, τουρκικά, ανεπίσημη:αγγλικά

Βασική εκπαίδευση (2003):
καθορισμός: Έχει ολοκληρώσει την πρωτοβάθμια εκπαίδευση (πληθυσμός 15 +)
συνολικός πληθυσμός: 89,4%
άρρενες: 93,1%
θήλεις : 86%

## [Επεξεργασία] Πηγές

- Στατιστική Υπηρεσία της Κύπρου

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%BF%CE%B3%CF%81%CE%B1%CF%86%CE%AF%CE%B1_%CF%84%CE%B7%CF%82_%CE%9A%CF%8D%CF%80%CF%81%CE%BF%CF%85_6eda.html"

Κατηγορία: Κύπρος

##### Views

- Άρθρο
- Συζήτηση
- Τελευταία έκδοση

##### Αναζήτηση